Vit stóðu rímiliga væl og minkaðu um munin tá lítið korter var eftir, men tá so vertirnir øktu aftur løtu seinni, varð dysturin í roynd og veru avgjørdur. Brotspark tríggjar minuttir seinni fastsetti úrslitið til 4-1. Víkingur áttu fleiri møguleikar og vit vóru nokkso hepnir at sleppa til hálvleiks við bert einum málið ómóti. Málið kom longu áðrenn 10 minuttir vóru farnir. Hóast fleiri málmøguleikar, høvdu vit størsta partin av fyrra hálvleiki rættiliga gott kontrol á heimaliðinum. Vit vóru eitt sindur lívligari í øðrum hálvleiki, og royndi nakrar ferðir at hótta víkinga-málið. Janus legði nøkur góð fríspørk og hornaspørk, og eina ferð skallaði Ken á stongina. Tá vit so fingu mál, var tað sera væl spælt. Og Gilli var ísakaldur tá hann trillaði bóltin yvir í netið við handaru stong. Bert lítla løtu seinni skoraði Víkingur uppá skjótt mótálop, og bert 4 minutir seinni fingu til brotspark og so var dysturin avgjørdur. Mikukvøldið skulu vit so inn á Skála at spæla í kappingini um Løgmanssteypið. Dysturin verður kl. 18: 00.